CELEX: 62012CN0201
Language: da
Date: 2012-04-27 00:00:00
Title: Sag C-201/12: Anmodning om præjudiciel afgørelse indgivet af Raad van State (Nederlandene) den 27. april 2012 — Z mod Minister voor Immigratie en Asiel

21.7.2012   
            
            
               DA
            
            
               Den Europæiske Unions Tidende
            
            
               C 217/8
            
         Anmodning om præjudiciel afgørelse indgivet af Raad van State (Nederlandene) den 27. april 2012 — Z mod Minister voor Immigratie en Asiel
   (Sag C-201/12)
   2012/C 217/16
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøger: Z
   
      Den anden part: Minister voor Immigratie en Asiel
   
      Præjudicielle spørgsmål
   
   
               1)
            
            
               Udgør udlændinge med en homoseksuel orientering en bestemt social gruppe som omhandlet i artikel 10, stk. 1, litra d), i Rådets direktiv 2004/83/EF af 29. april 2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse (EUT L 304, herefter »direktivet«)?
            
         
               2)
            
            
               Såfremt det første spørgsmål skal besvares bekræftende: Hvilke homoseksuelle aktiviteter er omfattet af direktivet, og såfremt sådanne aktiviteter udsættes for forfølgelse, og de øvrige krav er opfyldt, kan dette da føre til anerkendelse af flygtningestatus? Dette spørgsmål omfatter også følgende underspørgsmål:
               
                           a)
                        
                        
                           Kan det af en udlænding med en homoseksuel orientering forventes, at han i sit hjemland holder sin orientering hemmelig for alle for at undgå forfølgelse?
                        
                     
                           b)
                        
                        
                           Såfremt det forrige spørgsmål besvares benægtende: Kan der af en udlænding med en homoseksuel orientering forventes tilbageholdenhed med at give sin orientering et indhold i hjemlandet for at undgå forfølgelse, og hvis ja, i hvilket omfang? Kan der herved forventes en større tilbageholdenhed af homoseksuelle end heteroseksuelle?
                        
                     
                           c)
                        
                        
                           Såfremt der i denne sammenhæng kan sondres mellem tilkendegivelser, der vedrører orienteringens kerneområde, og tilkendegivelser, der ikke gør det, hvad skal der da forstås ved en seksuel orienterings kerneområde, og på hvilken måde kan dette fastslås?
                        
                     
         
               3)
            
            
               Udgør en diskriminerende kriminalisering af homoseksuelle aktiviteter og trussel af fængselsstraf i henhold til Senegals Code Pénal i sig selv forfølgelse som omhandlet i direktivets artikel 9, stk. 1, litra a), læst i sammenhæng med stk. 2, litra c)? Hvis ikke, under hvilke omstændigheder er dette da tilfældet?